Ságelský potok

Ságelský potok je potok na Záhorí, v centrálnej časti okresu Senica. Je to ľavostranný prítok Myjavy, meria 6,6 km a je tokom IV. rádu.

 Prameň 
Pramení v Borskej nížine západne od kóty 296,9 m, na území obce Borský Mikuláš, v nadmorskej výške približne 255 m n. m.

 Smer toku 
Na hornom toku tečie severozápadným smerom, na západnom okraji intravilánu Borského Mikuláša tečie na krátkom úseku na sever. Za obcou pokračuje sprvu západoseverozápadným, tesne pred ústím opäť severozápadným smerom.

 Geomorfologické celky 
Borská nížina, geomorfologické podcelky:
Lakšárska pahorkatina
Myjavská niva

 Prítoky 
pravostranné: prítok z lokality Dúbravka, vodný kanál začínajúci západne od Butašových vrchu (242,3 m n. m.), Priečny kanál, Okružný kanál
ľavostranné: Bažalovec, Vaňkov kanál, Žľab, Fojtlínovec, vodný kanál z lokality Pri močidle

 Ústie 
Do Myjavy sa vlieva východne od mesta Šaštín-Stráže v nadmorskej výške 169,2 m n. m.

 Obce 
Borský Mikuláš (aj intravilánom obce)
Šaštín-Stráže (nepreteká intravilánom, tečie katastrálnym územím Šaštín)

 Referencie 

Kategória:Potoky na Slovensku
Kategória:Povodie Myjavy
Kategória:Vodné toky v Borskej nížine
Kategória:Vodné toky v okrese Senica
Kategória:Borský Mikuláš
Kategória:Šaštín-Stráže